**ELŐTERJESZTÉS**

**Szombathely Megyei Jogú Város Közgyűlésének 2020. szeptember 24-i ülésére**

**Javaslat vezetői megbízásokkal kapcsolatos döntések meghozatalára**

**I./ Javaslat magasabb vezetői álláshelyek betöltésére kiírásra kerülő pályázati felhívások jóváhagyására**

Tájékoztatom a Tisztelt Közgyűlést, hogy 2020. december 31. napjával az alábbi intézmények vezetőinek megbízása jár le:

* Szombathelyi Egészségügyi és Kulturális Intézmények Gazdasági Ellátó Szervezete;
* Szombathelyi Egyesített Bölcsődei Intézmény;
* Pálos Károly Szociális Szolgáltató Központ és Gyermekjóléti Szolgálat;
* Szombathelyi Köznevelési GAMESZ.

A Magyarország helyi önkormányzatairól szóló 2011. évi CLXXXIX. törvény 41. § (7) bekezdése szerint a helyi önkormányzat képviselő-testülete – amennyiben törvény kivételt nem tesz – kinevezi az intézmény vezetőjét.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B. § (1) bekezdése értelmében magasabb vezető és a vezető beosztás ellátására szóló megbízásra a 20/A. § (1) és (3)-(8) bekezdései alkalmazásával pályázatot kell kiírni. A pályázatot a megbízási jogkör gyakorlója – Szombathely Megyei Jogú Város Közgyűlése - írja ki.

A pályázati felhívásnak tartalmaznia kell:

1. a munkáltató és a betöltendő munkakör, vezetői megbízás megnevezését;
2. a munkakörbe tartozó, illetve a vezetői beosztással járó lényeges feladatokat;
3. a pályázat elnyerésének valamennyi feltételét;
4. a pályázat részeként benyújtandó iratokat, igazolásokat;
5. a pályázat benyújtásának feltételeit és elbírálásának határidejét.

A magasabb vezetői álláshelyre meghirdetett pályázati felhívást a Kjt. 20/A. § (4) bekezdésében foglaltaknak megfelelően a kormányzati személyügyi igazgatási feladatokat ellátó szerv (a továbbiakban: személyügyi központ) internetes oldalán (kozigallas.gov.hu) kell közzétenni. Az álláshirdetést, ha a fenntartó önkormányzat, a székhelyén, a helyben szokásos módon köteles közzétenni. A pályázat benyújtásának határideje a pályázati felhívásnak a személyügyi központ honlapján való elsődleges közzétételétől számított 15 napnál – a munkáltató vezetésére kiírt pályázat esetén 30 napnál - rövidebb nem lehet.

A Kjt. 20/A. § (5) bekezdése alapján a pályázó – a pályázat részeként benyújtandó iratokon, igazolásokon túlmenően - a pályázathoz csatolja:

* a munkáltató vezetésére kiírt pályázat esetén a munkáltató vezetésére, fejlesztésére vonatkozó programját,
* arról szóló nyilatkozatát, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
* a külön jogszabályban vagy a pályázatban előírt további követelmények igazolására vonatkozó okiratokat.

A Kjt. 20/A.§ (6) bekezdése értelmében jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő 21 napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója. A kinevezés, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő 60 napon belül, vagy első ülésén, ha e jogot testület gyakorolja, dönt a közalkalmazotti jogviszony létesítéséről, illetve a vezetői megbízásról.

A Kjt. 23. § (3) bekezdése szerint a magasabb vezetői, valamint a vezetői megbízás jogszabályban megjelölt, legfeljebb **5 évig terjedő határozott időre** (2021. január 1. napjától 2025. december 31. napjáig) szól.

A)

**A Szombathelyi Egyesített Bölcsődei Intézmény, valamint a Pálos Károly Szociális Szolgáltató Központ és Gyermekjóléti Szolgálat** vezetője vonatkozásában a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet (a továbbiakban: Vhr.) rendelkezései is irányadóak. A Vhr. 3. § (1) bekezdés a) pontja szerint magasabb vezetőnek minősül a szociális intézmény, a gyermekjóléti és gyermekvédelmi intézmény intézményvezetője.

A Vhr. 3. § (3) bekezdése szerint a magasabb vezető beosztásra megbízás feltétele a legalább 5 év felsőfokú végzettséget vagy felsőfokú szakmai képesítést igénylő, a gyermekvédelem, a szociális ellátás, az egészségügyi ellátás, illetve a közoktatás területén betöltött munkakörben szerzett szakmai gyakorlat.

A Vhr. 3/A. §- a szerint a magasabb vezető beosztásra történő megbízás feltétele, hogy a közalkalmazott nem áll cselekvőképességet érintő gondnokság alatt, amelyről a megbízást megelőzően nyilatkozik.

A Vhr. 1/A. § (3) bekezdés a) és aa) pontjai szerint a pályázati eljárás lefolytatásával összefüggő feladatokat intézményvezető esetén a fenntartó önkormányzat jegyzője látja el.

A Vhr. 1/A. § (4) bekezdése szerint a pályázati felhívásnak – a Törvény 20/A. § -ának (3) bekezdésében foglaltakon túlmenően – tartalmaznia kell:

1. a beosztáshoz kapcsolódó esetleges juttatásokat,
2. a jogviszony időtartamát, határozott idejű jogviszony esetén a jogviszony kezdő napját és megszűnésének időpontját,
3. a pályázat benyújtásának formáját, határidejét és helyét, a pályázat tartalmi követelményeire vonatkozó szabályokat.

A Vhr. 1/A. § (7) bekezdése szerint a pályázathoz csatolni kell:

* a pályázó szakmai életrajzát,
* a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul,
* a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet alkalmazási körébe tartozó munkakör, vezetői, magasabb vezetői megbízás esetén a pályázó nyilatkozatát, amely szerint jogszabályban meghatározott kizáró ok vele szemben nem áll fenn.

A Vhr. 1/A. § (10) bekezdése szerint a pályázatokat véleményező bizottság tagjai között kell lennie a pályázat előkészítőjének vagy képviselőjének, magasabb vezetői beosztás esetén a szakmai érdek-képviseleti szövetség, illetőleg egyesület képviselőjének vagy a szakma szerint illetékes szakmai kollégium tagjának. A Vhr. 1/A. § (13) bekezdése szerint a pályázati eljárást a pályázat benyújtási határidejét követő 60 napon belül le kell folytatni, eredményéről valamennyi pályázót írásban értesíteni kell.

B)

A **Szombathelyi Egészségügyi és Kulturális Intézmények Gazdasági Ellátó Szervezete, valamint a Szombathelyi Köznevelési GAMESZ** igazgatója vonatkozásában a 77/1993. (V.12. ) Korm. rendelet (a továbbiakban: Vhr.) rendelkezései is irányadóak.

A Vhr. 3. § (1) bekezdése szerint magasabb vezető a költségvetései szerv vezetője. A szóban forgó Kormányrendelet egyéb kitételt nem határoz meg a magasabb vezető vonatkozásában.

A magasabb vezetői beosztás betöltéséről szóló pályázati felhívást a Szombathelyi Egyesített Bölcsődei Intézmény vonatkozásában az előterjesztés 1. sz. melléklete, a Pálos Károly Szociális Szolgáltató Központ és Gyermekjóléti Szolgálat vonatkozásában az előterjesztés 2. sz. melléklete, a Szombathelyi Egészségügyi és Kulturális Intézmények Gazdasági Ellátó Szervezete vonatkozásában az előterjesztés 3. sz. melléklete, a Szombathelyi Köznevelési GAMESZ vonatkozásában az előterjesztés 4. sz. melléklete tartalmazza.

**II./ Javaslat a Szombathelyi Médiaközpont Nonprofit Kft. ügyvezetői álláshelyének betöltésére érkezett pályázatok elbírálására**

Szombathely Megyei Jogú Város Közgyűlése a 2020. június 25. napján tartott ülésén tárgyalta Szombathely Megyei Jogú Város Önkormányzata tulajdonában lévő Szombathelyi Médiaközpont Nonprofit Kft. ügyvezetői álláshelyének betöltésére előkészített pályázati felhívást, amelyet a Tisztelt Közgyűlés a 102/2020. (VI.25.) Kgy. sz. határozatával hagyott jóvá.

A pályázati feltételek az alábbiak voltak:

* felsőfokú végzettség
* magyar állampolgárság
* büntetlen előélet.

A pályázat részeként az alábbi iratok, igazolások benyújtását kértük:

* részletes szakmai önéletrajz;
* végzettségét igazoló okiratok hiteles másolata;
* három hónapnál nem régebbi hatósági erkölcsi bizonyítvány;
* nyilatkozat, hogy a Munka Törvénykönyve 211. § (1)-(2) bekezdésében szereplő összeférhetetlenség fennáll-e, megjelölve az összeférhetetlenség jellegét, formáját (összeférhetetlenség fennállása esetén a mentesítésről, és annak feltételeiről a munkáltató dönt);
* nyilatkozat a jogszabály által előírt vagyonnyilatkozat-tételi kötelezettség teljesítésének vállalásáról
* nyilatkozat a Polgári Törvénykönyvről szóló 2013. évi V. törvény 3:22. §-ában felsorolt kizáró okok fenn nem állásáról
* hozzájáruló nyilatkozat arról, hogy a pályázat teljes anyagát az elbírálásban részt vevők megismerhetik.

A pályázatok beérkezésének határideje: 2020. augusztus 15. napja volt. A Közgyűlés a pályázók személyes meghallgatására és szakmai vélemény kialakítására a Gazdasági és Jogi Bizottságot kérte fel. A pályázat elbírálásának határideje a benyújtási határidőt követő Közgyűlés napja.

A pályázati felhívás szerint az ügyvezetői tisztség – amely munkaviszonyban tölthető be – 2020. október 1. napjától határozatlan időtartamra szól.

A pályázatok benyújtására előírt határidőn belül 7 pályázat érkezett.

A pályázókat a Gazdasági és Jogi Bizottság a 2020. szeptember 21-i ülésén hallgatja meg, a meghallgatást követően kialakított szakmai véleménye az ülésen kerül ismertetésre. Két pályázó személyes meghallgatására és pályázatuk elbírálására Magyarország helyi önkormányzatairól szóló 2011. évi CLXXXIX. törvény 46. § (2) bekezdésének b) pontja alapján tett nyilatkozatuknak megfelelően, nyilvános ülés keretében kerül sor.

A pályázati feltételek teljesüléséről készített részletes ismertető, a szakmai önéletrajz és az egyes pályázók által önként benyújtott szakmai program – ami nem volt a pályázat kötelező tartalmi eleme – az előterjesztés 5-7. mellékletét képezi.

Tájékoztatom a Tisztelt Közgyűlést, hogy az álláshelyre beérkezett összes pályázati anyag teljes terjedelemben a Jogi és Képviselői Osztály Vagyongazdálkodási Irodáján személyesen is megtekinthető.

Tekintettel arra, hogy a pályázók közül öten zárt ülés tartását kérték, az előterjesztéshez tartozó határozati javaslat a zárt ülés anyagához kerül csatolásra.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2020. szeptember „ ”**

**(: Dr. Nemény András:)**

**I.**

HATÁROZATI JAVASLAT

**…/2020. (IX.24.) Kgy. számú határozat**

1. Szombathely Megyei Jogú Város Közgyűlése a „Javaslat vezetői megbízásokkal kapcsolatos döntések meghozatalára” című előterjesztést megtárgyalta, és a **Szombathelyi Egyesített Bölcsődei Intézmény** magasabb vezetői (intézményvezető) pályázatára vonatkozó felhívást az előterjesztés 1. sz. melléklete szerinti tartalommal jóváhagyja.
2. A Közgyűlés felhatalmazza a polgármestert a pályázati felhívás aláírására, és jogszabályban meghatározott közzétételére.
3. A Közgyűlés a magasabb vezetői pályázatokat elbíráló Szakértői Bizottságba az alábbi személyeket jelöli:
4. Magyar Bölcsődék Egyesülete által delegált tag
5. …………………………………
6. …………………………………
7. …………………………………
8. …………………………………

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal (az 1. és a 3. pont vonatkozásában)

2020. szeptember 30. (a 2. pont vonatkozásában)

**II.**

HATÁROZATI JAVASLAT

**…/2020. (IX.24.) Kgy. számú határozat**

1. Szombathely Megyei Jogú Város Közgyűlése a „Javaslat vezetői megbízásokkal kapcsolatos döntések meghozatalára” című előterjesztést megtárgyalta, és a **Pálos Károly Szociális Szolgáltató Központ és Gyermekjóléti Szolgálat** magasabb vezetői (intézményvezető) pályázatára vonatkozó felhívást az előterjesztés 2. sz. melléklete szerinti tartalommal jóváhagyja.
2. A Közgyűlés felhatalmazza a polgármestert a pályázati felhívás aláírására, és jogszabályban meghatározott közzétételére.
3. A Közgyűlés a magasabb vezetői pályázatokat elbíráló Szakértői Bizottságba az alábbi személyeket jelöli:
4. Szociális Szakmai Szövetség által delegált tag
5. …………………………………
6. …………………………………
7. …………………………………
8. …………………………………

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal (az 1. és a 3. pont vonatkozásában)

2020. szeptember 30. (a 2. pont vonatkozásában)

**III.**

HATÁROZATI JAVASLAT

**…/2020. (IX. 24.) Kgy. számú határozat**

1. Szombathely Megyei Jogú Város Közgyűlése a „Javaslat vezetői megbízásokkal kapcsolatos döntések meghozatalára” című előterjesztést megtárgyalta, és a **Szombathelyi Egészségügyi és Kulturális Intézmények Gazdasági Ellátó Szervezete** magasabb vezetői (igazgató) pályázatára vonatkozó felhívást az előterjesztés 3. sz. melléklete szerinti tartalommal jóváhagyja.
2. A Közgyűlés felhatalmazza a polgármestert a pályázati felhívás aláírására, és jogszabályban meghatározott közzétételére.
3. A Közgyűlés a magasabb vezetői pályázatokat elbíráló Szakértői Bizottságba az alábbi személyeket jelöli:
4. …………………………………
5. …………………………………
6. …………………………………
7. …………………………………
8. …………………………………

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal (az 1. és a 3. pont vonatkozásában)

2020. szeptember 30. (a 2. pont vonatkozásában)

**IV.**

HATÁROZATI JAVASLAT

**…/2020. (IX.24.) Kgy. számú határozat**

1. Szombathely Megyei Jogú Város Közgyűlése a „Javaslat vezetői megbízásokkal kapcsolatos döntések meghozatalára” című előterjesztést megtárgyalta, és a **Szombathelyi Köznevelési GAMESZ** magasabb vezetői (igazgató) pályázatára vonatkozó felhívást az előterjesztés 4. sz. melléklete szerinti tartalommal jóváhagyja.
2. A Közgyűlés felhatalmazza a polgármestert a pályázati felhívás aláírására, és jogszabályban meghatározott közzétételére.
3. A Közgyűlés a magasabb vezetői pályázatokat elbíráló Szakértői Bizottságba az alábbi személyeket jelöli:
4. …………………………………
5. …………………………………
6. …………………………………
7. …………………………………
8. …………………………………

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal (az 1. és a 3. pont vonatkozásában)

2020. szeptember 30. (a 2. pont vonatkozásában)